Исх. № 09-1-09/6483-И от 12.07.2021

№ 404 от 09.07.2021

**Клиникалық хаттамаларды**

**әзірлеу мен қайта қараудың**

**кейбір мәселелері туралы**

Қазақстан Республикасы Денсаулық сақтау министрінің 2020 жылғы 12 қарашадағы № ҚР ДСМ - 188/2020 бұйрығымен (Нормативтік құқықтық актiлердi мемлекеттiк тіркеу тізілімінде № 21637 болып тіркелген) бекітілген клиникалық хаттамаларды әзірлеу және қайта қарау қағидаларының 18 - тармағына сәйкес және «Қазақстан Республикасының Денсаулық сақтау министрі, бірінші вице-министрі және вице-министрлерінің арасында міндеттерді бөлу туралы» Қазақстан Республикасы Денсаулық сақтау министрінің 2020 жылғы 30 қыркүйектегі № 625 бұйрығына, сондай-ақ Қазақстан Республикасы Денсаулық сақтау министрлігінің Медициналық көрсетілетін қызметтердің сапасы жөніндегі біріккен комиссиясының 2021 жылғы 27 мамырдағы № 138 хаттамасы негізінде, **БҰЙЫРАМЫН:**

1. Осы бұйрыққа қосымшаға сәйкес клиникалық хаттамаларды сараптамалық бағалауға жауапты ұйым ретінде Қазақстан Республикасы Денсаулық сақтау министрлігінің «Денсаулық сақтауды дамыту республикалық орталығы» шаруашылық жүргізу құқығындағы республикалық мемлекеттік кәсіпорны анықталсын.
2. Осы бұйрыққа қосымшаға сәйкес бейіндер бойынша клиникалық хаттамаларды әзірлеуге және өзектендіруге жауапты ғылыми медициналық орталықтардың (институттардың), жоғары медициналық оқу орындарының тізімі бекітілсін.

3. Қазақстан Республикасы Денсаулық сақтау министрлігінің Медициналық көмекті ұйымдастыру департаменті осы бұйрықтан туындайтын өзге де шараларды қабылдасын.

4. Осы бұйрықтың орындалуын бақылау жетекшілік ететін Қазақстан Республикасының Денсаулық сақтау вице-министрі А.Ғиниятқа жүктелсін.

5. Осы бұйрық қол қойылған күнінен бастап күшіне енеді.

**Қазақстан Республикасының**

**Денсаулық сақтау Бірінші вице-министрі М. Шоранов**

**Подпись канцелярии**

13.07.2021 10:19 ИСАБАЕВА ГУЛЖАМИ

**Подпись руководителя**

13.07.2021 10:19 ДЮСЕНОВ АЗАМАТ